Gambaga: Ina taya ‘yan uwa musulmai murnar Sallah – Dala FM Kano
Mataimakin shugaban karamar hukumar Dala, Hon Ishaq Tanko Gambaga, ya taya daukacin al’ummar musulmai murnar sallah tare da addu’ar Allah ya kawo karshen cutar Corona a kasa da ma duniya baki daya.
Ishaq Tanko Ganbaga, ya bayyana hakan ne ta cikin wata sanarwa da ya aikewa Dala FM, a ranar Juma’a.
Ya ce, ”A madadina da iyalai ina taya ‘yan uwa musulmai murnar sallah, sannan kuma al’umma su dage da yin add’u’o’i, domin ganin an samu saukin rayuwa”. A cewar Gambaga
Ishaq Tanko Ganbaga ya kuma yi wa al’ummar yankin karamar hukumar Dala fatan samun nasarori a dukannin rayuwar su.